भजनसंग्रहया सफू.
1.
धन्‍य खः व मनू, गुम्‍ह दुष्‍टतय्‌गु खँय् जुइ मखु, गुम्‍ह पापीतय्‌गु लँय् दनी मखु, अले गुम्‍ह कर्पिन्‍त क्‍वह्यंका जुइपिनिगु पुचलय् च्‍वनी मखु। 
बरु व परमप्रभुया व्‍यवस्‍थाय् हे लय्‌तायाच्‍वनी। चान्‍हि वय्‌कःयागु हे व्‍यवस्‍थाय् ध्‍यान यानाच्‍वनी। 
व खुसि सिथय् पिनातःगु सिमा थें खः। वं न्‍ह्याबलें थःगु इलय् फल बी। अले वयागु हः नं गुबलें सुकूगनावनी मखु। वं याःगु न्‍ह्यागु ज्‍या नं पूवनी। 
दुष्‍टत अथे जुइ मखु, इपिं छ्वसँ थें खः। फसं इमित पुइकायंकी। 
उकिं न्‍याय बीगु इलय् दुष्‍टतय्‌त दण्‍ड बी। न त पापीत हे धर्मीतय्‌गु सभाय् च्‍वने फइ। 
छाय्‌धाःसा परमप्रभुं धर्मीतय्‌गु लँयात रक्षा यानादी। तर दुष्‍टतय्‌गु लँ नाश जुयावनी। 
